1. *sz. melléklet*

**Felolvasólap**

„**Sajtó- és médiafigyelési szolgáltatás nyújtása a Józsefvárosi Önkormányzat számára**”

tárgyú, közbeszerzési értékhatárt el nem érő beszerzési eljárásban

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Ajánlattevő adószáma: |  |
| Telefon |  |
| Telefax: |  |
| E-mail: |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, fax, e-mail): |  |
| Ajánlati ár: nettó Ft + % (… Ft) ÁFA = bruttó Ft |  |

Kelt: ………………………………

…...……..………..……………

[cégszerű aláírás]

*Az ajánlatkérés 2. sz. melléklete*

**Nyilatkozat**

**„Sajtó- és médiafigyelési szolgáltatás nyújtása a Józsefvárosi Önkormányzat számára”** tárgyú, közbeszerzési értékhatárt el nem érő beszerzési eljáráshoz

Alulírott …………………….. társaság (ajánlattevő), melyet képvisel: ……………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

*a)* az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

*aa)* a Büntető Törvénykönyvről szóló 1978. évi IV. törvény (a továbbiakban: 1978. évi IV. törvény), illetve a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

*ab)* az 1978. évi IV. törvény szerinti vesztegetés, befolyással üzérkedés, befolyás vásárlása, vesztegetés nemzetközi kapcsolatokban, befolyás vásárlása nemzetközi kapcsolatokban, hűtlen kezelés, hanyag kezelés, illetve a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

*ac)* az 1978. évi IV. törvény szerinti költségvetési csalás, európai közösségek pénzügyi érdekeinek megsértése, illetve a Btk. szerinti költségvetési csalás;

*ad)* az 1978. évi IV. törvény, illetve a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

*ae)* az 1978. évi IV. törvény, illetve a Btk. szerinti pénzmosás, valamint a Btk. szerinti terrorizmus finanszírozása;

*af)* az 1978. évi IV. törvény, illetve a Btk. szerinti emberkereskedelem, valamint a Btk. szerinti kényszermunka;

*ag)* az 1978. évi IV. törvény, illetve a Btk. szerinti versenyt korlátozó megállapodás közbeszerzési és koncessziós eljárásban;

*ah)* a gazdasági szereplő személyes joga szerinti, az *a)-g)* pontokban felsoroltakhoz hasonló bűncselekmény;

*b)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

*c)* végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*d)* tevékenységét felfüggesztette vagy akinek tevékenységét felfüggesztették;

*e)* gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

*f)* esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

*g)* tekintetében a következő feltételek valamelyike megvalósul:

*ga)* nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*gb)* olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § *38. tényleges tulajdonos* pont *a)-d)* alpontja szerinti tényleges tulajdonosát nem képes megnevezni, vagy

*gc)* a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a *gb)* alpont szerinti feltétel fennáll;

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41.§ (6) bekezdése szerint átlátható szervezetnek minősül, figyelemmel a törvény 1.§ 4. pontjára.

Kelt: ……………………………..

|  |
| --- |
| …………………………………  cégszerű aláírás |
|  |

*Az ajánlatkérés 3. sz. melléklete*

**Ajánlattételi Nyilatkozat**

a **„Sajtó- és médiafigyelési szolgáltatás nyújtása a Józsefvárosi Önkormányzat számára”**

tárgyú közbeszerzési értékhatárt el nem érő beszerzési eljáráshoz

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlatkérésben foglalt valamennyi formai és tartalmi követelmény és kikötés gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlatkéréssel, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlatkérésben vagy annak mellékleteiben rögzített szolgáltatást ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.
4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el.

Kelt: ……………………………..

|  |
| --- |
| …………………………………  cégszerű aláírás |

*Az ajánlatkérés 4. sz. melléklete*

**Titoktartási****Nyilatkozat**

a **„Sajtó- és médiafigyelési szolgáltatás nyújtása a Józsefvárosi Önkormányzat számára”**

tárgyú, közbeszerzési értékhatárt el nem érő beszerzési eljáráshoz

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy a „**Sajtó- és médiafigyelési szolgáltatás nyújtása a Józsefvárosi Önkormányzat számára**” tárgyú, közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérő részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérő kártérítési és/vagy egyéb igényt érvényesíthet velem szemben.

Kelt: ……………………………………..

cégszerű aláírás

### *sz. melléklet*

### **RÉSZLETES LEÍRÁS**

**„Sajtó- és médiafigyelési szolgáltatás nyújtása a Józsefvárosi Önkormányzat számára”**

tárgyú, közbeszerzési értékhatárt el nem érő beszerzési eljárás keretében

**Napi médiafigyelés:** Józsefváros témakörben, 15-20 kulcsszóval hírek összegyűjtése

**Médiatípusok:** Print napilapok, online híroldalak, televízió, rádió.

*Az ajánlatkérés 6. sz. melléklete*

**MEGBÍZÁSI SZERZŐDÉS**

**(tervezet)**

amely létrejött egyrészről

**Budapest Főváros VIII. kerület Józsefvárosi Önkormányzat**

székhely: 1082 Budapest, Baross utca 63-67.

képviseli: Pikó András polgármester

adószám: 15735715-2-42

törzskönyvi azonosító szám: 735715

bankszámlaszám: 11784009-15508009

statisztikai szám: 15735715-8411-321-01

mint Megbízó (továbbiakban: **Megbízó**),

másrészről

székhelye:

cégjegyzékszám:

adószáma:

bankszámla száma:

Képviselő neve:

mint Megbízott (továbbiakban: **Megbízott**) a továbbiakban együttesen Felek között az alábbi feltételek mellett:

1. **Előzmények** 
   1. A Megbízó kijelenti, hogy a megbízás tárgyát képező feladatok nem tartoznak a Megbízó által foglalkoztatott köztisztviselői/munkavállalói munkakörbe. Azt hivatali munkatárs azért nem tudja ellátni mert:

az adott feladat elvégzése megfelelő szakértelemmel, szakképzettséggel és gyakorlattal, vagy egyéb megfelelő sajátos szakmai adottságokat, képességeket, különleges szakértelmet kíván.

* 1. Jelen szerződés megkötése versenyeztetési eljárás /más eljárás eredménye tekintettel arra, hogy a közbeszerzésekről szóló 2015. évi CXLIII törvény (továbbiakban Kbt.) részekre bontás tilalmára vonatkozó szabályai és a közbeszerzési értékhatárok szempontjából a „**Sajtó- és médiafigyelési szolgáltatás nyújtása a Józsefvárosi Önkormányzat számára”** tárgyú beszerzés nem minősül közbeszerzésnek. A szerződéskötésre a …/2023. (…….) számú polgármesteri döntés alapján kerül sor.

1. **A szerződés tárgya:**
   1. A Megbízó megbízása alapján a Megbízott vállalja az alábbi feladatok jelen szerződésben meghatározott feltételek szerinti elvégzését:

A nyomtatott és elektronikus média (rádió-televízió műsorok, Internet) Józsefvárost, a Józsefvárosi Önkormányzatot érintő magyar nyelvű híreinek napi összefoglalása, kivonat készítése WORD formátumban, az internetes találatoknál átlinkelés az eredeti oldalra.

* 1. A Megbízott a megbízási szerződés 2.1. pontjában meghatározott feladatokat a feladat ellátásához igazított időpontokban és helyszíneken, saját munkaeszközeivel végzi. A Megbízó által kért dokumentumokat saját időbeosztása szerint, de a Megbízóval egyeztetve, az általa, esetileg, előzetesen megjelölt határidők betartásával nyújtja. A Megbízott – jelen szerződésben meghatározott feladatokon kívül – rendelkezésre állási kötelezettséggel nem tartozik Megbízó felé.

1. **A Felek jogai és kötelezettségei** 
   1. A Megbízott kötelezettséget vállal arra, hogy megbízotti teendőit a hatályos jogszabályi rendelkezések között, a tőle elvárható minőségben, megfelelő szakmai gondossággal, a legjobb tudása szerint teljesíti a Megbízó érdekeinek figyelembevételével.
   2. A Megbízott kijelenti, hogy rendelkezik a szerződésben meghatározott feladatok ellátásához szükséges képesítéssel és eszközökkel.
   3. A Megbízott tudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. A Megbízott a szerződés teljesítése során tudomására jutott adatokat, információkat kizárólag a Megbízó jóváhagyásával hozhatja harmadik személy vagy hatóság tudomására.
   4. A Felek a szerződés teljesítése érdekében kötelesek egymással együttműködni, a feladatellátás során felmerült problémákat, hiányosságokat egymás felé haladéktalanul jelezni.
   5. A Megbízott köteles a Megbízót haladéktalanul tájékoztatni minden olyan körülményről, amely a megbízás teljesítését akadályozza, vagy azt lehetetlenné teszi. Az értesítés elmulasztásából eredő kárért a Megbízott a felelős.
   6. A Megbízott köteles jelen szerződésben meghatározott feladatait a Megbízó utasításainak megfelelően ellátni. A Megbízott amennyiben megbízatásának nem, vagy nem teljes mértékben tesz eleget, a vonatkozó utasításokban foglaltaktól szándékosan vagy gondatlanul eltér, és ezáltal nem megfelelő minőségben végzi el a feladatot, vagy a Megbízó részéről a feladat elvégzésével szemben bármilyen jogos kifogás merül fel, úgy a Megbízott köteles a feladatot hibátlanul újból, díjmentesen elvégezni.
   7. A Megbízott a megbízást felelősségteljesen köteles ellátni. A megbízás ideje alatt köteles a Megbízó rendelkezésére állni és a munka során felmerült problémákat haladéktalanul jelezni részére. A Megbízott köteles a tevékenységéről és az általa végzett feladatok állásáról a Megbízót folyamatosan tájékoztatni.
   8. A Megbízott tudomásul veszi, hogy a megbízás teljesítése során a Megbízóval kapcsolatban tudomására jutott adatok, információk, megoldások, eljárási módszerek a szerződés időtartama alatt, illetve azt követően is a vonatkozó jogszabály alapján üzleti titkot képeznek, és azok kizárólag a Megbízó részére hasznosíthatók, így a Megbízott köteles gondoskodni arról, hogy azok a Megbízó előzetes, írásbeli engedélye nélkül nem kerülnek nyilvánosságra, illetve harmadik személy részére nem válnak hozzáférhetővé. Ezen túlmenően sem közölhet illetéktelen személlyel olyan adatot, amely a feladata ellátásával összefüggésben jutott a tudomására, és amelynek közlése a Megbízóra vagy más személyre hátrányos következménnyel járna.
   9. A Megbízó a jelen szerződéssel felhasználási jogot szerez a 2.1. pontban meghatározott termékek alábbiakban rögzített módokon történő felhasználására. A Megbízó az Intranet hálózatán megjeleníti a sajtófigyelés termékeire (cikkek és leiratok) mutató linkeket, amelyeket a Megbízó arra jogosult alkalmazottai a Megbízó belső számítógépes hálózatán keresztül jogosultak megnyitni. A Megbízó jogosult továbbá a sajtófigyelés termékeinek saját célra történő elemzésére 3. személlyel szerződést kötni, és e személy részére a sajtófigyelés termékeihez a jelen pontban rögzített módon történő elektronikus hozzáférést biztosítani.
   10. A Megbízott a megbízást elfogadja.
   11. A Megbízó kijelenti, hogy a megbízás tárgyát képező feladatok nem tartoznak Megbízó által foglalkoztatott köztisztviselői/munkavállalói munkakörbe.
   12. Megbízott tevékenységével nem veszélyeztetheti a Megbízó jó hírnevét.
   13. Megbízott köteles a jogszabályok által előírt munka-, tűz- és balesetvédelmi előírásokat betartani.
2. **A megbízás időtartama:** 
   1. Megbízott a megbízás tárgyát képező feladatokat 2023. február 1. napjától 2023. december 31. napjáig köteles ellátni.
3. **A megbízási díj:**
   1. A megbízás ellátásáért a Megbízó a Megbízottnak megbízási díjat fizet.
   2. A Megbízottat a jelen szerződés 2.1. pontjában meghatározott feladatok ellátásáért bruttó **…..,-Ft, azaz …… forint/ hó (nettó …, -Ft + …, -Ft ÁFA)** megbízási díjilleti meg. A Megbízó a Megbízottat megillető megbízási díjat a Megbízott által kiállított számla ellenében a számla átvételét követő 15 banki munkanapon belül jelen szerződésben feltüntetett számlaszámra történő átutalással fizeti meg.
   3. A Megbízott az aktuális hónapban ellátott feladatokról a következő hónap 5. naptári napjáig juttatja el írásbeli beszámolóját a Megbízó kapcsolattartójának, melynek alapján kerül kiállításra Megbízó részéről a tárgyhavi szakmai teljesítésigazolás. Megbízott a Megbízó által aláírt szakmai teljesítésigazolás alapján jogosult az adott havi megbízási díjról a számláját kiállítani.
   4. A Megbízott általi szerződésszerű teljesítés igazolására a polgármesteri kabinetvezető jogosult.
   5. Megbízott a megbízási díjon felül egyéb címen sem díjazásra, sem költségtérítésre nem tarthat igényt. A megbízási díj magában foglalja a Megbízottnak a szerződés teljesítésével kapcsolatosan felmerült valamennyi költségét, egyéb igénnyel a Megbízóval szemben semmilyen jogcímen nem léphet fel.
   6. Megbízó kijelenti, hogy a megbízási díj kifizetéséhez szükséges pénzügyi fedezet a 2023. évi költségvetésről szóló 40/2022. (XII.15.) ök. rendeletben a 20101-es címen rendelkezésre áll.
4. **Szerződésszegés** 
   1. A Megbízott súlyos szerződésszegésének minősül különösen, ha megszegi a jelen szerződés 3.6. pontjában foglalt titoktartási rendelkezésket.
   2. A Megbízott súlyos szerződésszegésének minősül különösen, ha nem tesz eleget a Megbízó 3.8. pontjában foglalt utasításainak.
5. **A szerződés megszüntetésének, megszűnésének esetei** 
   1. A Felek megállapodnak, hogy a jelen szerződést bármelyik fél jogosult a másik félhez intézett írásbeli nyilatkozatával **30** napos határidővel felmondani, a Polgári Törvénykönyvről szóló 2013. évi V. törvény (a továbbiakban: Ptk.) 6:278. §-ában foglaltakkal összhangban. A Felek jelen felmondási rendelkezése nem érinti a rendkívüli felmondás törvényben szabályozott rendelkezéseit.
   2. A Megbízó felmondása esetén a Megbízott az addig felmerült, vagy amennyiben az nem határozható meg, akkor arányos díjra tarthat igényt.
   3. A Megbízó jogosult a Megbízott súlyos szerződésszegése esetén, egyoldalú jognyilatkozattal azonnali hatállyal megszüntetni a szerződést.

1. **Adatvédelmi rendelkezések** 
   1. A Felek rögzítik, hogy kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679. számú rendelete („GDPR”) rendelkezéseit.
   2. A Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. A Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik.
   3. A Megbízott tudomásul veszi, hogy a Megbízó az Infotv. 26. § (2) bekezdése alapján, az abban foglalat tartalommal köteles adatot szolgáltatni jelen szerződés vonatkozásában.
2. **Kapcsolattartás**
   1. A Megbízott a megbízás időtartama alatt, a Megbízóval előre egyeztetett időpontokban/idő­ intervallumban a Megbízó rendelkezésére áll, akár személyesen, akár rövid úton, akár elektronikus úton történő kapcsolattartás során.
   2. A Megbízó részéről kapcsolattartó:

Név: Békési Zsuzsanna

Telefon: 06-20-230-9518

E-mail: bekesizs@jozsefvaros.hu

A Megbízott kapcsolattartója:

Név:

Telefon:

E-mail:

* 1. A Felek kötelesek a kapcsolattartás adataiban bekövetkező változásokat a másik féllel haladéktalanul közölni.

**10. Egyéb rendelkezések**

10.1. A jelen szerződés csak írásban módosítható, bontható fel, vagy szüntethető meg.

10.2. A jelen megbízási szerződésben nem szabályozott kérdésekben a Ptk., valamint a szerzői jogról szóló 1999. évi LXXVI. törvény és más vonatkozó jogszabályok az irányadók.

10.3. A Felek a jelen megbízási szerződésből eredő vitás kérdéseket elsősorban békés módon, közös egyeztetéssel kísérlik meg rendezni. Annak eredménytelensége esetén fordulnak az általános szabályok szerint hatáskörrel és illetékességgel rendelkező bírósághoz.

A Felek a jelen megállapodást – amely négy egymással mindenben megegyező, öt számozott oldalt tartalmazó példányban készült – mint akaratukkal mindenben megegyezőt elolvasás, megértés és együttes értelmezés után írták alá.

Budapest, 2023. ………….

|  |  |  |
| --- | --- | --- |
| …………………………………..  **Budapest Főváros VIII. kerület Józsefvárosi Önkormányzat**  **Képviselő: Pikó András polgármester**  Megbízó |  | …………………………..  **Képviselő:**  Megbízott |
| Jogi szempontból ellenjegyzem:  dr. Sajtos Csilla jegyző nevében és megbízásából  .............................................................  dr. Székelyhidi Lívia  Jegyzői Kabinet  Jogi Iroda  irodavezető | Fedezete: 20101-es címen  Pénzügyileg ellenjegyzem:  .....................................................  Hőrich Szilvia  gazdasági vezető | |